ПРОТОКОЛ № 42
от заседанието на Комисия по правни и институционални въпроси към Пленума на Висшия съдебен съвет, 
проведено на 12 декември 2016 г.

Днес, 12 декември 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева – главен експерт „връзки с обществеността“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Районен съд гр. Костинброд относно решение на Пленума на Висшия съдебен съвет по протокол № 41/10.11.2016 г.
- Писмо от председателя на Софийски градски съд с искане за предоставяне на заверен копие от протокол № 6 от 14.02.2011 г. на Комисията по правни въпроси.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Писмо и официално прессъобщение на Европейската мрежа на съдебните съвети с решение за прекратяване статута на наблюдател в ЕМСС на Висшия съвет на съдиите и прокурорите на Турция.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение писмото и официалното прессъобщение на Европейската мрежа на съдебните съвети с решение за прекратяване статута на наблюдател в ЕМСС на Висшия съвет на съдиите и прокурорите на Турция.

2. ОТНОСНО: Отговор на въпрос във връзка с процедура за разглеждане на предложението на Европейската комисия за изменение на действащия Регламент №2201/2003 г. – Брюксел IIа, предоставен от Богдана Желявска –съдия в Софийски градски съд и национално лице за контакт на Националната съдебна мрежа по граждански и търговски дела – граждански дела, в изпълнение на решение на Комисия по правни и институционални въпроси, проведено на 28.11.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение информацията предоставена от Богдана Желявска – съдия в Софийски градски съд и национално лице за контакт на Националната съдебна мрежа по граждански и търговски дела – граждански дела.

3. ОТНОСНО: Писмо и въпросник от Върховния съд на Чешката република за предоставяне на информация за провеждано проучване на процеса на съдебни назначения в европейските върховни съдилища.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Одобрява попълнения въпросник.
3.2. Възлага на експертите от дирекция „Международна дейност“ да изготвят превод на отговорите на английски език и да ги изпратят по електронна поща на г-н Душан Сулитка – началник на Отдела за анализи и сравнително право на Върховния съд на Чешката република, в срок до 13 декември 2016 г.

II. ПУБЛИЧНА КОМУНИКАЦИЯ:

4. ОТНОСНО: Необходимо финансиране за органи на съдебната власт, работещи по образователната програма „Съдебната власт - информиран избор и гражданско доверие. Отворени съдилища и прокуратури“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Отлага разглеждането на т. 4, за запознаване и за консултация с дирекция „Бюджет и финанси“.

III. ПРАВНИ ВЪПРОСИ:

5. ОТНОСНО: Молба от Яна Димитрова – съдия в СРС за даване на указания по осъществяване на дейност по дела, които не са възложени чрез разпределение в ЦСРД.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. В Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища да се създаде нова т.6 със следния текст:
„т. 6 Административните ръководители изработват вътрешни правила по приложението на Единната методика, одобрени от общото събрание, в които се урежда и начина на преразпределение на делата, съобразно случаите описани в нея.“
5.2. Дава възможност на членовете на комисията да изразят становище по предложението, до следващото заседание.
6.  ОТНОСНО: Писмо от главния секретар на ВСС относно проект на Вътрешни правила за подготовка на материалите за заседанията на Колегиите и на Пленума на Висшия съдебен съвет и изпълнение на взетите решения.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Изразява положително становище  по предложения проект на Вътрешни правила за подготовка на материалите за заседанията на Колегиите и на Пленума на Висшия съдебен съвет и изпълнение на взетите решения.
6.2. Изпраща решението по т. 6 на главния секретар на Висшия съдебен съвет.

7. ОТНОСНО: Информация от председателя на Районен съд гр. Балчик във връзка с решение на КПИВ по протокол № 26/11.07.2016 г., т. 7. /отложена от заседание на комисията проведено на 26.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Приема, че е налице отпаднала необходимост от разглеждане на този въпрос.

8. ОТНОСНО: Становища от хабилитирани преподаватели във връзка с решение на Комисията по правни и институционални въпроси по протокол № 28 от 28.07.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Да се изпрати напомнително писмо до ръководителя на катедра „Гражданскоправни науки“ в Софийски университет, с молба за съдействие при изготвяне на актуализиран конспект по гражданскоправни науки. При отказ Комисията да бъде уведомена, за да се потърси съдействие от други катедри.

9. ОТНОСНО: Проект на Наредба № 3 за конкурсите за магистрати и за избор на административните ръководители в органите на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. На основание чл. 26, ал. 3 от Закона за нормативните актове проектът на Наредба за конкурсите за магистрати и за избор на административните ръководители в органите на съдебната власт да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка за въздействието по чл. 20 от с.з.
9.2. Указва на Работната група по изготвянето на Наредбата да представи мотивите към проекта на комисията, в срок до 16.12.2016 г.
9.3. Изпраща проекта на дирекция „Бюджет и финанси“ за финансова обосновка, с оглед измененията на законовия механизъм за провеждане на конкурси и съставяне на конкурсни комисии, в срок до 16.12.2016 г.

ДОПЪЛНИТЕЛНИ ТОЧКИ:

10. ОТНОСНО: Писмо от председателя на Районен съд гр. Костинброд относно решение на Пленума на Висшия съдебен съвет по протокол № 41/10.11.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Разпоредбата на т. 5.2. от решение на ПВСС по протокол № 41 от 10.11.2016 г. т. 20 се прилага в случай, когато служителят не е на работното си място, но е на разположение на работодателя.
10.2. Решението по т. 10 да се изпрати на председателя на Районен съд гр. Костинброд.

11. ОТНОСНО: Писмо от председателя на Софийски градски съд с искане за предоставяне на заверен копие от протокол № 6 от 14.02.2011 г. на Комисията по правни въпроси.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Да се предостави заведен препис от протокол № 6 от 14.02.2011 г. на Комисията по правни въпроси на председателя на Софийски градски съд.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА